NORAKSTS

|  |  |
| --- | --- |
| 29.02.2024. | Nr.3/8 |

###### GROZĪJUMI JELGAVAS PILSĒTAS DOMES 2016. GADA 28. APRĪĻA LĒMUMĀ NR.4/14 “JELGAVAS PILSĒTAS PAŠVALDĪBAS JAUNIEŠU INICIATĪVU KONKURSA NOLIKUMA APSTIPRINĀŠANA”

**Atklāti balsojot: PAR – 12** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors), **PRET – nav**, **ATTURAS – 3** (G.Kurlovičs, A.Rublis, A.Tomašūns),

Saskaņā ar Pašvaldību likuma 5.pantu, Jaunatnes likuma 5. panta pirmo daļu, 8. panta pirmo un trešo daļu, 12. panta septīto daļu,

**JELGAVAS VALSTSPILSĒTAS PAŠVALDĪBAS DOME NOLEMJ:**

Izdarīt Jelgavas pilsētas domes 2016. gada 28. aprīļa lēmuma Nr.4/14 “Jelgavas pilsētas pašvaldības jauniešu iniciatīvu konkursa nolikuma apstiprināšana” pielikumā “Jelgavas valstspilsētas pašvaldības jauniešu iniciatīvu konkursa “Jaunieši var!” nolikums” (turpmāk – nolikums) šādus grozījumus:

1. Aizstāt nolikuma izdošanas tiesiskajā pamatojumā vārdus un skaitli “likuma “Par pašvaldībām” 12. pantu” ar vārdiem un skaitli “Pašvaldību likuma 5. pantu”.
2. Izteikt nolikuma 5. punktu šādā redakcijā:

“5. Konkursam iesniegtos pieteikumus vērtē Konkursa vērtēšanas komisija (turpmāk – Komisija), kas tiek apstiprināta ar pašvaldības izpilddirektora rīkojumu.”

1. Aizstāt nolikuma 10. punktā skaitli “350,00” ar skaitli “450,00”.
2. Papildināt nolikumu ar 11.1 punktu šādā redakcijā:

“11.1 Ja Projekta pasākumu un aktivitāšu īstenošanai ir nepieciešami ēdināšanas pakalpojumi, tad Projekta izmaksas ēdināšanas pakalpojumiem nedrīkst pārsniegt 30% no Projekta kopsummas.”

1. Papildināt nolikumu ar 23.1 punktu šādā redakcijā:

“23.1 Komisijas priekšsēdētājs ir Jelgavas valstspilsētas pašvaldības domes priekšēdētāja vietnieks sociālo lietu, veselības aizsardzības, kultūras, izglītības un sporta jautājumu programmā.”

1. Izteikt nolikuma 24. punktu šādā redakcijā:

“24. Komisijas sēdes protokolē Komisijas sekretārs.”

1. Papildināt nolikumu ar 27.1 punktu šādā redakcijā:

“27.1 Komisija ir lemttiesīga, ja tās sēdēs piedalās vairāk nekā puse no Komisijas locekļiem. Komisijas lēmumus pieņem ar klātesošo Komisijas locekļu balsojumu. Ja balsis sadalās līdzīgi, izšķirošā ir Komisijas priekšsēdētāja balss.”

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 29. februārī